b'\n_START_ARTICLE_\nVnetljivost\n_START_PARAGRAPH_\nVnetljivost je sposobnost snovi, da gori, se vname, povzro\xc4\x8di po\xc5\xbear ali izgoreva. Stopnja te\xc5\xbeavnosti, ki je potrebna, da se snov vname, je opredeljna skozi po\xc5\xbearno testiranje. Na mednarodni ravni obstaja ve\xc4\x8d protokolov, kako testirati vnetljivost. Glede na dose\xc5\xbeene ocene, se rezultati uporabijo pri gradbenih dovoljenjih, zahtevkih glede zavarovanja, ter pri ostalih predpisih pri uporabi gradbenih materialov, shranjevanju in upravljanju z visoko vnetljivimi snovmi zunaj in znotraj stavb, ter pri povr\xc5\xa1inskem in zra\xc4\x8dnem prevozu.\n_START_SECTION_\nDefinicija\n_START_PARAGRAPH_\nZgodovinsko gledano je vnetljivo in gorljivo pomenilo "sposoben goreti". Beseda "vnetljivo" je pri\xc5\xa1la iz francoskega izraza, ki je bil povzet iz latinskega jezika inflamm\xc4\x81re = \xe2\x80\x9czanetit\xe2\x80\x9d. Vnetljivost je uporabljena pri materialih, ki se hitreje zanetijo od ostalih materialov in so zaradi tega nevarnej\xc5\xa1i in posledi\xc4\x8dno bolj regulirani. V ZDA so po definiciji vnetljivih teko\xc4\x8din tiste, ki imajo plameni\xc5\xa1\xc4\x8de pod 100 \xc2\xb0 F (38 \xc2\xb0 C). Teko\xc4\x8dine s plameni\xc5\xa1\xc4\x8dem nad 100 \xc2\xb0 F (38 \xc2\xb0 C) pa so ozna\xc4\x8dene kot gorljive. Vnetljive trdne snovi so snovi, ki so hitro vnetljive in lahko povzro\xc4\x8dijo ali pripomorejo k po\xc5\xbearu zaradi trenja._NEWLINE_Hitro vnetljive trdne snovi, ki so v prahu, granulah ali mastnih snoveh, so nevarne, \xc4\x8de se lahko s kratkotrajnim stikom z virom v\xc5\xbeiga hitro vnamejo (gore\xc4\x8da v\xc5\xbeigalica), in \xc4\x8de hitro \xc5\xa1irijo ogenj. Tehni\xc4\x8dne opredelitve se razlikujejo od dr\xc5\xbeave do dr\xc5\xbeave, zato so Zdru\xc5\xbeeni narodi ustvarili globalno usklajeni sistem za razvr\xc5\xa1\xc4\x8danje in ozna\xc4\x8devanje kemikalij, ki dolo\xc4\x8da temperaturo plameni\xc5\xa1\xc4\x8da vnetljivih teko\xc4\x8din. Le ta mora biti med 0 in 140 \xc2\xb0 F (60 \xc2\xb0 C). Pri gorljivih teko\xc4\x8dinah pa mora biti med 140 \xc2\xb0 F (60 \xc2\xb0 C) in 200 \xc2\xb0 F (93 \xc2\xb0 C).\n_START_SECTION_\nPlameni\xc5\xa1\xc4\x8de\n_START_PARAGRAPH_\nPlameni\xc5\xa1\xc4\x8de materiala je metrika, kako enostavno zanetimo hlape materiala, ko izhlapeva v ozra\xc4\x8dje. Ni\xc5\xbeje plameni\xc5\xa1\xc4\x8de ka\xc5\xbee vi\xc5\xa1jo vnetljivosti. Materiali s plameni\xc5\xa1\xc4\x8dem pod 100 \xc2\xb0 F (38 \xc2\xb0 C) so urejeni v ZDA s strani OSHA kot potencialne nevarnosti na delovnem mestu.\n_START_SECTION_\nParni tlak\n_START_PARAGRAPH_\nParni tlak teko\xc4\x8dine, ki se spreminja s temperaturo, je merilo, koliko hlapov teko\xc4\x8dine se obi\xc4\x8dajno koncentrira v ozra\xc4\x8dje ko teko\xc4\x8dina izpari. Parni tlak je glavni dejavnik plameni\xc5\xa1\xc4\x8da, z vi\xc5\xa1jimi parnim pritiskom, ki vodi do ni\xc5\xbejih plameni\xc5\xa1\xc4\x8d in vi\xc5\xa1je vnetljivosti.\n_START_SECTION_\nVnetljivost pohi\xc5\xa1tva\n_START_PARAGRAPH_\nVnetljivost pohi\xc5\xa1tva je zaskrbljujo\xc4\x8da, saj lahko cigarete in nesre\xc4\x8de s sve\xc4\x8dami spro\xc5\xbeijo doma\xc4\x8de po\xc5\xbeare. Leta 1975 je Kalifornija za\xc4\x8dela izvajati Tehni\xc4\x8dni Bilten 117 (TB 117), ki je potreben, da snovi, kot so poliuretanska pena, ki se uporablja za polnjenje pohi\xc5\xa1tva, da lahko vzdr\xc5\xbei majhen odprt plamen primerljiv s sve\xc4\x8do, za vsaj 12 sekund._NEWLINE_S poliuretansko peno proizvajalci pohi\xc5\xa1tva obi\xc4\x8dajno izpolnjujejo TB 117 z dodajanjem halogeniranih organskih zaviralcev gorenja. \xc4\x8ceprav nobena druga ameri\xc5\xa1ka zvezna dr\xc5\xbeava ni imela podobnih standardov kot Kalifornija, imajo prozvajalci v Kaliforniji tako velik trg z izdelki, da jih distribuirajo po vsej ZDA.'